བཅུ་བ།༧གོང་ས་མཆོག་ལ་མཚན་སྨད་སྐུར་འདེབས་ཞུ་བ་དང་བོད་མི་ཚོར་ཉེས་མེད་སྐྱོན་འཛུགས།བཙོན་འཇུག་དམར་གསོད་བྱེད་མུས་སོགས་ཀྱི་གནས་ཚུལ་དེ་རིགས་དུས་ཐོག་གསལ་བསྒྲགས་དང༌།རྒྱལ་སྤྱིའི་ཁྲིམས་ཁང་སོགས་ལ་གཏུགས་བཤེར་ཀྱི་ཐབས་ཤེས་འཚོལ་དགོས།བཅུ་གཅིགབོད་རྒྱའི་གནད་དོན་སེལ་ཕྱིར་རྒྱལ་ཁབ་གསུམ་པ་ཞིག་གིས་གཟུ་དཔང་བྱེད་པའི་ཐབས་ལམ་འཚོལ་དགོས།བཅུ་གཉིས།རྒྱ་ནག་གཞུང་གིས་བོད་ནང་འཛུགས་བསྐྲུན་ཆེད།འགྲོ་སོང་འབོར་ཆེན་བཏང་ཡོད།ཅེས་པའི་འུར་སྒྲོག་བྱེད་པ་ལྟར།དེ་དག་གཞི་རིམ་བོད་མིར་དངོས་ཕན་ཅི་མཆིས་ཐད་རྒྱ་གཞུང་དང་བཙན་བྱོལ་གཞུང་ཐུན་མོང་གི་རྟོག་ཞིབ་ཚོགས་ཆུང་ཞིག་འཛུགས་ཐབས་བྱ་དགོས།བཅུ་གསུམ་པ།བོད་ཀྱི་རྩ་དོན་དང༌།འཛུགས་སྐྲུན་ཆེད་བཙན་བྱོལ་བོད་གཞུང་མང་གཉིས་ཀྱིས་དཔལ་འབྱོར་གྱི་མ་དངུལ་ད་ལྟ་ནས་ཐབས་འཚོལ་གནང་དགོས།བཅུ་བཞི།བོད་རྒྱ་འབྲེལ་མོལ་སྐབས་ཀྱི་གནད་དོན་ཐད་ཀྱི་ངེས་པར་དུ་གསང་དགོས་རིགས་ལས་གཞན་དུས་ཐོག་ཏུ་ཕྱི་གསལ་ནང་གསལ་གནང་དགོས།བཅོ་ལྔ༌།སྐྱབས་གནས་བླ་སྤྲུལ་ཁག་གིས་ཀྱང་བོད་ཀྱི་རྩ་དོན་ཐོག་སྔར་ལས་ལྷག་པའི་ཐུག་ཁུར་ཆེ་བཞེས་གནང་དགོས།བཅུ་དྲུགབོད་གཞིས་བྱེས་གཉིས་ཀྱི་འབྲེལ་ལམ་གཙོ་བོ་དྲ་རྒྱ་ཡིན་སྟབས།ཡིག་གཟུགས་དེ་ཧི་མ་ལ་ཡའི་ཡིག་གཟུགས་སྟེང༌།གཅིག་གྱུར་ཡོང་ཐབས་ལ་འབད་དགོས།ཞེས་བཀོད་འདུག